Melodi Grand Prix 1960

Melodi Grand Prix 1960 var den første utgaven av Melodi Grand Prix, Norges nasjonale uttaking til Eurovision Song Contest. Finalen ble sendt direkte på radio og fjernsyn fra Store Studio 20. februar 1960, et halvt år før den offisielle åpningen av fjernsynet i Norge.  

Konkurransen ble arrangert av NRK, og vinneren fikk representere Norge i den internasjonale finalen i London. Vinneren av konkurransen var melodien «Voi-voi», sunget av Nora Brockstedt og skrevet av Georg Elgaaen. I den internasjonale finalen kom melodien på en delt fjerdeplass med 11 stemmer, Norges beste plassering frem til 1966. 

 Sendingene 
Høsten 1959 utlyste NRK en konkurranse der profesjonelle musikere og amatører ble oppfordret til å sende inn sanger til melodikonkurransen Melodi Grand Prix. 303 bidrag kom inn, og en jury bestående av Øivind Bergh, Erik Diesen, Otto Nielsen og Leif Rustad, silte de innsendte bidragene ned til elleve. Sangene ble først fremført av Jens Book-Jenssen og Inger Jacobsen i en radiosendt semifinale 4. februar, og de seks beste avanserte til finalen lørdag 20. februar.

 Finalen 
Finalen varte i 44 minutter og var i all hovedsak lagt opp som en radiosending, siden svært få nordmenn hadde fjernsyn på denne tiden. Finalen ble likevel tv-overført som prøvesending, et halvt år før fjernsynets offisielle åpning i Norge. Sendingen ble også overført til tv-seere i Danmark og Sverige. Det eksisterer ingen opptak av tv-sendingen, men radiosendingen er bevart. Finalen ble overført i NRK Radio fra 19.30 til 20.15, og i NRK Fjernsynet med fem minutters forsinkelse.

Erik Diesen ledet finalen fra Store Studio, mens Odd Grythe rapporterte direkte fra Studio A, der juryen satt. Kringkastingsorkestret, ledet av dirigent Øivind Bergh, spilte de seks finalemelodiene. 

På forhånd hadde NRK gjort det klart at den som sang vinnerlåten i den norske finalen, ikke nødvendigvis skulle få representere Norge i London. Til slutt besluttet NRK at Nora Brockstedt likevel skulle få æren av å bli Norges første representant i Eurovision Song Contest.

Resultatet i finalen
Nr.TittelArtistKomponistTekstforfatterPoengPlass 1  «Ny smart hatt»  Torhild Lindal Andreas BergJuul Hansen 79 2  2  «Lille Lilli-Ann fra Lillesand»  Egil Ellingsen Andreas BergJuul Hansen 64 5  3  «En drøm er alt»  Siss Hartmann Ole Braaten og Birger BraatenThorleif Holm 79 3  4  «Et sommereventyr»  Elisabeth Granneman Arne Ivar Larsen 74 4  5  «Frøken Alfabet»  Per Müller Ernst AasOddvar Eika 59 6  6  «Voi-voi»  Nora Brockstedt Georg Elgaaen 94 1 

 Avstemning i finalen 
En jury på tolv personer, ti fagdommere og to lekdommere, bedømte hver sang fra 1 til 10 poeng. Fire av fagdommerne var valgt ut av NOPA (Bjørn Woll, Kolbjørn Ofstad, Jacob Dybwad og Jens Gunderssen), to av dommere representerte musikkforleggerne (Carl Solberg og Asbjørn Guldahl Holmen), to representerte grammofonindustrien (Håkon Tveten og Rolf Syversen), mens de to siste (Otto Nes og Thorleif Østereng) representerte NRK. De to lekdommerne (Astrid Hanevold og Helge Fikstad) var publikummere i Store Studio og ble plukket tilfeldig ut like før sendingen. 

Under avstemningen satt jurymedlemmene bak en vegg og viste stemmene sine gjennom hull i veggen. Dette ble gjort for å hindre at jurymedlemmene skulle påvirkes av hverandre. Resultatet ble som følger:
Nr.Tittel1.2.3.4.5.6.7.8.9.10.11.12.Totalt1«Ny smart hatt»676977765658792«Lille Lilli-Ann fra Lillesand»464856556483643«En drøm er alt»934797568975794«Et sommereventyr»4647867510584745«Frøken Alfabet»334564447676596«Voi-voi»7768109989105694
Ny runde for å skille de to sangene som kom på delt andreplass:
Nr.Tittel1.2.3.4.5.6.7.8.9.10.11.12.Totalt1«Ny smart hatt»97101061010109549993«En drøm er alt»10359109691079592
Jurymedlemmer: 1. Kolbjørn Ofstad, 2. Håkon Tveten, 3. Jacob Dybwad, 4. Thorleif Østereng, 5. Jens Gunderssen, 6. Bjørn Woll, 7. Carl Solberg, 8. Rolf Syversen, 9. Otto Nes, 10. Asbjørn G. Holmen – og publikumsmedlemmene 11. Helge Fikstad og 12. Astrid Hanevold.

 Resultatet i semifinalen 
Semifinalen ble spilt inn onsdag 3. februar og deretter sendt i opptak på NRK radio torsdag 4. februar. Erik Diesen ledet programmet som varte i 43 minutter. Resultatet ble avgjort av en timannsjury, der hvert medlem ga fra 1 til 5 poeng til hver sang. Juryen var den samme som i finalen, minus publikumsmedlemmene Helge Fikstad og Astrid Hanevold. Det er ikke kjent hvordan hvert enkelt jurymedlem stemte. De seks beste sangene gikk videre til finalen 20. februar.
Nr.TittelArtistKomponistTekstforfatterPoengPlass1«Månen tur-retur»Jens Book-JenssenKristian HaugerGunnar Kaspersen17112«Den dag du kommer hjem»Inger Jacobsen Juul HansenAndreas Berg2773«Et sommereventyr»Inger JacobsenArne Ivar Larsen3234«Frøken Alfabet»Jens Book-JenssenErnst AasOddvar Eika2845«En drøm er alt»Inger JacobsenOle Braaten og Birger BraatenThorleif Holm2846«En aften igjen»Inger Jacobsenukjentukjent2587«Det blir sol hvor vi seiler»Jens Book-Jenssen Magne SkorgenEgil Hagen2198«Ny smart hatt»Inger JacobsenAndreas BergJuul Hansen3529«Voi-voi»Inger JacobsenGeorg Elgaaen43110«En bukett anemoner»Jens Book- JenssenJohn Lind og Per Gunnar JensenAlf Blyverket og Birger Fredrik Madsen 21911«Lille Lilli-Ann fra Lillesand»Inger JacobsenAndreas BergJuul Hansen284

 Hendelser 
Komponistene og tekstforfatterne ble holdt hemmelige til etter at vinneren var kåret, dette for å unngå at juryen skulle la seg påvirke av hvem som hadde skrevet sangene. Hemmeligholdet var vanlig praksis i konkurransen på 1960-tallet, og det var først i 1971 at komponistene ble offentliggjort før en norsk finale.

Vinnermelodien ble en stor slager og lå ni uker på VG-lista med en femteplass som høyeste notering. «Voi-voi» kan i dag karakteriseres som en evergreen i norsk Melodi Grand Prix-historie. Tittelen på sangen påstås å være avledet av samiske vuoi – som på norsk kan oversettes til akk eller åh. Voi-voi er også finsk for au da. Det skulle imidlertid gå 20 år før et samisk språk ble brukt i en vinnerlåt, da «Sámiid ædnan» vant den norske finalen i 1980.

 Noter 

 Referanser 

Kategori:Melodi Grand Prix
Kategori:Hendelser i 1960
Kategori:Musikk i 1960
Kategori:1960 i Norge
Kategori:Norske TV-produksjoner fra 1960-årene